*BOSNA I HERCEGOVINA БOСНA И ХEРЦEГOВИНA*

*FEDERACIJA BOSNE I HERCEGOVINE ФEДEРAЦИJA БOСНE И HEРЦEГOВИНE*

*PARLAMENT FEDERACIJE ПAРЛAMEНT ФEДEРAЦИJE*

*PREDSTAVNIČKI/ZASTUPNIČKI DOM ПРEДСTAВНИЧКИ ДOM*

Broj: 01-02-732/21

Sarajevo, 15.04.2021. godine

**Z A P I S N I K**

**11.IZVANREDNE SJEDNICE ZASTUPNIČKOGA DOMA PARLAMENTA FEDERACIJE BIH, održane 18.03.2021. godine**

Online sjednica je počela u 11.08.

Sjednicom je predsjedao predsjedatelj Zastupničkoga doma Parlamenta Federacije BiH Mirsad Zaimović.

Predsjedatelj Zaimović pozdravio je zastupnice i zastupnike, goste kao i predstavnike akreditiranih medijskih kuća koji prate rad sjednice.

Odsustvo sa sjednice opravdali su: Melika Mahmutbegović i Mujo Hasić.

Temeljem evidencije Stručne službe, predsjedatelj je konstatirao da sjednici nazoči dovoljan broj zastupnika za kvalitetan rad i odlučivanje.

Prije nego se počelo s radom, bilo je potrebno izvršiti verificiranje mandata Majri Dautbegović. Ispred Povjerenstva dodatno obrazloženje dala je Dženana Hodžić i kazala da je 02.02.2021. godine Salem Marić podnio zahtjev za razrješenje dužnosti zastupnika u Zastupničkome domu Parlamenta FBiH, glede nove funkcije koju je prihvatio.

U raspravi nitko nije sudjelovao, pa je s 70 glasova za, bez glasova protiv i bez suzdržanih glasova usvojeno Izvješće Mandatno-imunitetnog povjerenstva i time verificiran mandat Majri Dautbegović. Novoizabrana zastupnica dala je svečanu prisegu.

S 77 glasova za, bez glasova protiv i bez suzdržanih glasova, usvojen je sljedeći:

D N E V N I R E D

1. Pogoršanje epidemiološke slike u Federaciji BiH kao posljedica pandemije Covid-19 i prijedlog mjera za njeno suzbijanje.
2. **Pogoršanje epidemiološke slike u Federaciji BiH kao posljedica pandemije Covid-19 i prijedlog mjera za njeno suzbijanje**

Vlada FBiH dostavila je informaciju vezanu za posljedice djelovanja epidemije koronavirusa Covid-19 26.02.2021. i 12.03.2021. godine.

Ispred Vlade FBiH, premijer Fadil Novalić dao je dodatno obrazoženje.

Ispred Vlade FBiH, ministar Vjekoslav Mandić također se obratio zastupnicima.

Ispred Kriznog stožera Federalnog ministarstva zdravstva, obratila se Marina Bera.

Ispred Zavoda za javno zdravstvo, obartila se Mia Blažević.

Ispred Odbora za zdravstvo, dodatno obrazloženje dao je Mirsad Kacila.

U raspravi su sudjelovali: Damir Mašić, Sanela Prašović Gadžo, Alma Kratina, Asim Kamber, Salko Zildžić, Mladen Bošković, Marijan Klaić, Zlatko Ercegović, Sabina Ćudić, Hamdija Abdić, Husein Rošić, Adnan Efendić, Elzina Pirić, Albin Muslić, Dževad Adžem, Mara Đukić, Nijaz Helez, Nihad Čolpa, Hajrudin Žilić, Matea Cakalin, Mirsad Čamdžić, Ankica Kolar Jurčević, Adin Huremović, Jasmina Zubić, Eldin Vrače, Amer Obradović, Mario Mikulić, Suad Kaknjo, Delfa Dejanović, Bajro Makić, Nedžad Šećić, Eldar Čomor, Miralem Galijašević, premijer Fadil Novalić, Marina Bera i Mirsad Kacila.

Odbor za zdravstvo predložio je zaključke. S 56 glasova za, bez glasova protiv i s dva suzdržana glasa, usvojeni su sljedeći:

Z A K LJ U Č C I

Zastupnički dom Parlamenta FBiH predlaže i spreman je dati veće ingerencije Kriznom stožeru Federalnog ministarstva zdravstva prilikom donošenja uniformnih mjera koje se odnose na suzbijanje brzog širenja zaraze izazvane virusom SARS-CoV-2 na području cijele Federacije BiH.

Zastupnički dom Parlamenta FBiH nalaže pooštravanje kontrole već donesenih mjera koje se odnose na suzbijanje posljedica izazvanih virusom SARS-CoV-2 za područje cijele Federacije BiH.

Zastupnički dom Parlamenta FBiH traži da Krizni stožer Federalnog ministarstva zdravstva, na dnevnoj bazi, daje informaciju o situaciji zdravstvenoga stanja stanovništva u Federaciji BiH, na temelju informacija prikupljenih od svih kantona u Federaciji BiH.

Zastupnički dom Parlamenta FBiH daje punu potporu u radu i aktivnostima svim članovima ad hoc tima koji je formirala Vlada FBiH a koji je zadužen za razmatranje ponuda i pregovore oko nabave cjepiva.

Zastupnički dom Parlamenta FBiH preporuča uvođenje obveze da se prilikom ulaska u Bosnu i Hercegovinu, priloži negativan PCR test.

Klub zastupnika SDA predložio je pet zaključaka.

O zaključku I. Kluba zastupnika SDA, vezanim za potporu zaključcima Odbora za zdravstvo nije se očitovalo.

Zaključak II., Kluba zastupnika SDA. S 52 glasa za, jednim glasom protiv i s 23 suzdržana glasa, usvojen je sljedeći:

Z A K LJ U Č A K

Zastupnički dom Parlamenta FBiH traži od vlada kantona i kantonalnih kriznih stožera ministarstva zdravstva da, sukladno procjenama i analizama epidemiološke situacije u kantonu, po potrebi uvedu restriktivnije mjere u cilju suzbijanja posljedica izazvanih virusom SARS-CoV-2. Također se traži da putem kantonalnih uprava za inspekcijske poslove, uprava policije, kao i drugih mjerodavnih organa, uspostave adekvatan nadzor nad praćenjem i provođenjem propisanih mjera od strane Federalnog i kantonalnih kriznih stožera, te poduzimanje svih aktivnosti iz nadležnosti kantona u cilju zaštite života i zdravlja građana.

Klub zastupnika SDA predložio je III.

S 51 glasom za, pet glasova protiv i s 21 suzdržanih glasova, usvojen je sljedeći:

Z A K LJ U Č A K

Zastupnički dom Parlamenta FBiH daje punu potporu premijeru Federacije BiH, članovima Vlade Federacije BiH, Federalnog kriznog stožera i ad hoc tima u postupku nabave cjepiva, kao i svim daljnim aktivnostima koje poduzimaju u cilju zaštite života i zdravlja građana BiH.

Klub SDA predložio je zaključak IV.

S 63 glasa za, bez glasova protiv i s 11 suzdržanih glasova, usvojen je sljedeći:

Z A K LJ U Č A K

Zastupnički dom Parlamenta FBiH zadužuje Vladu FBiH da žurno započne s implementacijom granta za zdravstvo te da taj način upućuje konkretnu potporu zdravstvenom ustanovama.

Klub zastupnika SDA predložio je zaključak V.

S 63 glasa za, bez glasova protiv i s devet suzdržanih glasova, usvojen je sljedeći:

Z A K LJ U Č A K

Zastupnički dom Parlamenta FBiH traži da se iznađu sredstva za financiranje prijama zdravstvenih djelatnika svih profila i nabavu neophodne medicinske opreme u sve zdravstvene ustanove.

Klub zastupnika HDZBiH - HNS predložio je dva zaključka.

Zaključak I., Kluba zastupnika HDZBiH-HNS. S 54 glasa za, bez glasova protiv i s 15 suzdržanih glasova, usvojen je sljedeći:

Z A K LJ U Č A K

Zastupnički dom Parlamenta FBiH zadužuje Vladu FBiH da žurno dostavi u parlamentarnu proceduru izmjene i dopune postojećih zakona kojima bi se regulirala ovlast donošenja odluka, naredbi i mjera glede zaštite života i zdravlja građana, očuvanja imovine, gospodarske aktivnosti i okoliša te ujednačavanja postupanja pravnih osoba i građana tijekom epidemije COVID-19. Propisi moraju sadržavati proporcionalnost propisivanja epidemioloških mjera kojma se određena ljudska prava i slobode ograničavaju sukladno ustavnim načelima, međunarodnim konvencijama, presudama Ustavnoga suda BiH u svrhu zaštite zdravlja i javnog interesa.

Klub zastupnika HDZBiH - HNS predložio je zaključak II.

S 63 glasa za, bez glasova protiv i s 14 suzdržanih glasova, usvojen je sljedeći:

Z A K LJ U Č A K

Zadužuje se Vlada FBiH da, u prijelaznom razdoblju, donosi mjere sukladno propisima i epidemiološkoj situaciji, vodeći računa o načelu proporcionalnosti, vremenskom trajanju i javnom interesu i o tome dostavlja izvješće Parlamentu FBiH.

Klub zastupnika SDP BiH predložio je 19 zaključaka.

Zaključak I., Kluba zastupnika SDP BiH - Zahtijeva se od Vlade FBiH, Federalnog ministarstva zdravstva i Kriznog stožera FBiH, da donesu jedinstvene i pooštrene mjere koje će biti obvezujuće za područje cijelog entiteta, a u cilju jedinstvenog upravljanja krizom i cjelovitog suzbijanja širenja pandemije, nije usvojen (34 glasa za, dva glasa protiv i 31 suzdržani glas).

Zaključak II., Kluba zastupnika SDP BiH - Zadužuje se Vlada FBiH da do 30. ožujka, kada je zakazana redovita sjednica Zastupničkoga doma, izradi i uputi u proceduru novi Zakon o suzbijanju negativnih ekonomskih posljedica uzrokovanih pandemijom COVID 19, nakon dodatne prozivke predsjedatelja nije usvojen (41 glas za, bez glasova protiv i 39 suzdržanih glasova).

Zaključak III., Kluba zastupnika SDP BiH - Nalaže se Vladi FBiH da osigura jednokratnu novčanu naknadu za socijalno najugroženije, koji boluju ili su prebolovali zarazu koronavirusom, nakon dodatne prozivke predsjedatelja, nije usvojen (43 glasa za, bez glasova protiv i 39 suzdržanih glasova).

Zaključak IV., Kluba zastupnika SDP BiH - Svi gospodarski i poslovni subjekti, organi uprave i upravne organizacije koje se nalaze u sastavu ministarstava, javne ustanove, javni fondovi, javna poduzeća, dužni su organizirati rad od kuće, a ukoliko to nije moguće zbog prirode posla, rad u smjenama kako bi se smanjio broj osoba koja istovremeno borave u organizaciji, temeljem pojedinačnog očitovanja nije usvijen (44 glasa za, jedan protiv i 31 suzdržani glas).

Klub zastupnika SDP BiH predložio je zaključak V.

S 69 glasova za, bez glasova protiv i s sedam suzdržanih glasova, usvojen je sljedeći:

Z A K LJ U Č A K

Nalaže se Vladi FBiH da nastavi i dodatno intenzivira aktivnosti na daljnjoj izravnoj nabavi cjepiva s ciljem dostizanja potpune imunizacije u što kraćem roku kod najmanje 2/3 stanovnika.

Zaključak VI. Kluba zastupnika SDP BIH - Nalaže se Vladi FBiH da po žurnom postupku dostavi Parlamentu FB|H prijedlog izmjena i dopuna Proračuna FBiH za 2021.godinu, u koji će uvrsititi dodatnih 24.000.000 KM za nabavu cjepiva, nije usvojen (37glasova za, bez glasova protiv i 41 suzdržani glas).

Zaključak VII., Kluba zastupnika SDP BiH - Nalaže se Vladi FBiH, Federalnom ministarstvu zdravstva i Federalnom zavodu zdravstvenog osiguranja da sukladno članku 49. Zakona o zaštiti stanovništva od zaraznih bolesti donesu odluku i osiguraju sredstva za nabavu lijekova za liječenje oboljelih od koronavirusa, a prema specifikaciji i potrebama koje će odrediti Krizni stožer FBiH, nakon dodatne prozivke predsjedatelja, nije usvojen (41 glas za, bez glasova protiv i 29 suzdržanih glasova).

Zaključak VIII., Kluba zastupnika SDP BiH - Nalaže se zdravstvenim ustanovama u FBiH da odmah dostave informaciju o potrebama za medicinskim kisikom i zaštitnom opremom, a Federalnom zavodu zdravstvenog osiguranja da osigura sredstva za nabavu istih prema iskazanim potrebama, nije usvojen (35 glasova za, bez glasova protiv i 35 suzdržanih glasova).

Klub zastupnika SDP BiH predložio je zaključak broj IX., Temeljem dodatne prozivke predsjedatelja, s 51 glasom za, bez glasova protiv i 25 suzdržanih glasova, usvojen je sljedeći:

Z A K LJ U Č A K

Nalaže se Vladi FBiH da ograniči marže na sve lijekove i imunološke i vitaminske dodatke potrebne za liječenje i prevenciju zaraze koronavirusom.

Zaključak X., Kluba zastupnika SDP BiH - Nalaže se Vladi FBiH, Ministarstvu zdravstva FBiH i Kriznom stožeru FBiH ograničavanje cijena laboratorijskih nalaza, testova i svih drugih usluga vezanih za dijagnostiku i liječenje koronavirusa u svim zdravstvenim ustanovama na području entiteta, nakon dodatne prozivke predsjedatelja, nije usvojen (46 glasova za, bez glasova protiv i 29 suzdržanih glasova).

Zaključak XI., Kluba zastupnika SDP BiH - Traži se od svih zdravstvenih ustanova s područja Federacije BiH da prošire smještajne kapacitete za COVID pacijente, nakon dodatne prozivke predsjedatelja, nije usvojen (45 glasova za, bez glasova protiv i 29 suzdržanih glasova).

Klub zastupnika SDP BiH predložio je zaključak broj XII.

S 57 glasova za, jednim glasom protiv i 14 suzdržanih glasova, usvojen je sljedeći:

Z A KLJ U Č A K

Nalaže se Federalnoj upravi za inspekcijske poslove i Ministarstvu unutarnjih poslova FBiH da sprovode maksimalno pojačanu i kontinuiranu kontrolu i nadzor nad poštivanjem donesenih naredbi i mjera.

Zaključak XIII., Kluba zastupnika SDP BiH - Prema potrebama i zahtjevima Kriznog stožera FBiH vršiti će se angažiranje kadrova i opreme Federalne uprave civilne zaštite (FUCZ). Timovi FUCZ će posebice biti zaduženi za pomoć i potporu starijim i ugroženim kategorijama građana oboljelim od koronavirusa, nakon dodatne prozivke predsjedatelja, nije usvojen (43 glasa za, bez glasova protiv i 32 suzdržana glasa).

Zaključak XIV., Kluba zastupnika SDP BiH - Zadužuje se Vlada FBiH da, sukladno članku 55. Zakona o zastiti stanovništva od zaraznih bolesti, u cilju zaštite FBiH od unošenja i širenja koronavirusa, organizira i vrši sanitarni nadzor nad putnicima i njihovim stvarima i nad sredstvima u međunarodnom prometu, nije usvojen (32 glasa za, bez glasova protiv i 35 suzdržanih glasova).

Zaključak XV., Kluba zastupnika SDP BiH - Nalaže se Vladi FBiH, Federalnom ministarstvu zdravstva i Kriznom stožeru FBiH da iniciraju formiranje stručnog koordinacijskog tijela za kriznu komunikaciju s Vijećem ministara BiH, Vladom RS i Distriktom Brčko glede sinhroniziranog sprovođenja mjera na području cijele države, nije usvojen (34 glasa za, jedan glas protivi 30 suzdržanih glasova).

Zaključak XVI., Kluba zastupnika SDP BiH - Traži se od Predsjedništva Bosne i Hercegovine i Vijeća ministara da odmah propšu obvezu prilaganja negativnog PCR testa, ne starijeg od 72 sata, prilikom ulaska u Bosnu i Hercegovinu svim stranim državljanima, nije usvojen (37 glasova za, jedan protiv i 30 suzdržanih glasova).

Zaključak XVII., Kluba zastupnika SDP BiH - Nalaže se Vladi FBiH da jednom mjesečno izvješćuje Zastupnički dom Parlamenta FBiH o sprovedbi usvojenih zaključaka, nije usvojen (36 glasova za, bez glasova protiv i 35 suzdržanih glasova).

Zaključak XVIII., Kluba zastupnika SDP BiH - Vlada FBiH i Krizni stožer FBiH dužni su osigurati svakodnevno izvješćivanje javnosti o epidemiološkoj situaciji objedinjeno za područje cijele FBiH, kao i po kantonima u određeno vrijeme, nije usvojen (32 glasa za, jedan glas protiv i 38 suzdržanih glasova).

Zaključak XIX, Kluba zastupnika SDP BiH - Zastupnički dom Parlamenta FBiH iskazuje svoje nezadovoljstvo višemjesečnom indolencijom Vlade FBiH koja je rezultirala izostankom pravodobne nabave cjepiva i nepoduzimanjem mjera i aktivnosti iz vlastite nadležnosti, a sve u cilju zaštite zdravlja i spašavanja života građana, posebice imajući na umu činjenicu da je odlukom Vlade FBiH proglašena epidemija na podrudju FBiH, nije usvojen (31 glas za, pet glasova protiv i 32 suzdržana glasa).

Klub zastupnia DF predložio je zaključke.

Zaključak DF - Zahtijevamo od Federalnog stožera civilne zaštite i Vlade FBiH proglašenje stanja prirodne nesreće na području Federacije BiH glede pogoršane epidemiološke situacije uzrokovane povećanjem broja zaraženih koronavirusom nije usvojen (28 glasova za, 11 glasova protiv i 32 suzdržana glasa).

Klub zastupnika DF predložio je još jedan zaključak.

Nakon dodatne prozivke predsjedatelja s 50 glasova za, četiri glasa protiv i 22 suzdržana glasa, usvojen je sljedeći:

Z A K LJ U Č A K

Kako u liječenju covid oboljelih pacijenata sudjeluju sve bolnice u Federaciji BiH, a obzirom da liječenje ovih bolesnika iziskuje dodatne materijalne troškove kroz lijekove, nabavu aparata, zaštitne opreme, testiranja, angažiranje u jačem i većem opsegu medicinskog osoblja i niz drugih poteškoća, Zastupnički dom Parlamenta FBiH traži da, u raspodjelu financijskih sredstava, budu uključene sve bolnice sukladno opredjeljenim kapacitetima za liječenje covid pacijenata.

Klub zastupnika DF predložio je zaključak. Nakon dodatne prozivke predsjedatelja, s 51 glasom, jednim glasom protiv i 19 suzdržanih glasova, usvojen je sljedeći:

Z A K LJ U Č A K

Zastupnički dom Parlamenta FBiH obvezuje Vladu FBiH da za kantone koji nemaju PCR laboratorije izvrši nabavu istih te tako omogući građanima FBiH iste uvjete kada je u pitanju poštivanje Ustava FBiH iz članka 2.Ustava pod o), a odnosi se na prava građana na zdravstvenu zaštitu. Nalaže se Vladi FBiH da nabavi PCR laboratorije za: Bosansko-podrinjski kanton, Posavski kanton, Zapadnohercegovački kanton i Kanton 10.

Klub zastupnika Naša stranka predložio je deset zaključaka.

Dogovoreno je da se o zaključcima koji se preklapaju i već je glasovano o njima, ne očituje. Glasovalo se o zaključcima tri, četiri, pet, sedam, osam i devet.

Zaključak III. Kluba zastupnika Naša stranka - Zastupnički dom Parlamenta FBiH obvezuje Vladu FBiH da za 20. redovitu sjednicu Zastupničkoga doma pripremi cjelovitu informaciju o broju socijalno ugroženih obitelji i djece, kao temelj za set mjera dodatne socijalne pomoći – nije usvojen (36 glasova za, dva glasa protiv i 29 suzdržanih glasova).

Zaključak IV. Kluba zastupnika Naša stranka - Zastupnički dom Parlamenta FBiH obvezuje Vladu FBiH da na već zakazanu 20. redovitu sjednicu Zastupničkoga doma Parlamenta FBiH dostavi revidiran i detaljan plan rapidnog cijepljenja građanki i građana Federacije BiH, nije usvojen (35 glasova za, jedan glas protiv i 35 suzdržanih glasova).

Zaključak V. Kluba zastupnika Naša stranka - Zastupnički dom Parlamenta FBiH obvezuje Vladu FBiH da u sklopu iznad navedenog prijedloga zakona, a nakon žurno provedenih konzultacija s socijalnim partnerima, predvidi model smanjenja, ukidanja ili privremenog blokiranja nameta na poslovanje u Federaciji BiH, nije usvojen (31 glas za, jedan glas protiv i 36 suzdržanih glasova).

Zaključak VII. Kluba zastupnika Naša stranka–Zastupnički dom Parlamenta FBiH obvezuje Vladu FBiH, da kliničkim centrima i bolnicama u Federaciji BiH, koje tretiraju oboljele od COVID19 pošalje zahtjev za izvanredno trebovanje medicinske opreme i osoblja na temelju predikcije potreba za naredna dva mjeseca te za potrebe istih donese odluku o izdvajanju interventnih sredstava, nije usvojen (29 glasova za, jedan glas protiv i 38 suzdržanih glasova).

Zaključak VIII. Kluba zastupnika Naša stranka -Zastupnički dom Parlamenta FBiH obvezuje Vladu FBiH da institutima i ustanovama koji se bave rutinskim praćenjem postojećih virusa pošalje zahtjev za trebovanje opreme i materijala neophodnih za sekvencioniranje, te na temelju istih donese odluku kojom se izdvajaju sredstva za provođenje redovitog praćenja postojećih virusa, nije usvojen (25 glasova za, jedan glas protiv i 42 suzdržana glasa).

Zaključak IX., Kluba zastupnika Naša stranka–Zastupnički dom Parlamenta FBiH obvezuje Vladu FBiH da donese mjere/naredbe istovjetne onima koje je donio Krizni štab/stožer Federalnog ministarstva zdravstva, a koje su odlukom Ustavnoga suda BiH glede izostatka aktivnoga učešća u donošenju i preispitivanju naređenih mjera od strane najvećih organa zakonodavne i izvršne vlasti proglašene neustavnim, nije usvojen (22 glasa za, dva glasa protiv i 41 suzdržani glas).

Klub neovisnih zastupnika predložio je pet zaključaka. Dogovoreno je da se očituje samo o zaključku broj četiri.

Zaključak IV., Kluba neovisnih zastupnika. Temeljem dodatne prozivke predsjedatelja, s 51 glasom za, bez glasova protiv i s 24 suzdržana glasa, usvojen je sljedeći:

Z A K LJ U Č A K

Zastupnički dom Parlamenta FBiH predlaže Vladi FBiH da naloži svim zdravstvenim ustanovama čiji je osnivač, žuran prijam u radni odnos zdravstvenih djelatnika svih profila i nabavu neophodne opreme.

Zastupnica Sanela Prašović Gadžo predložila je pet zaključaka. Zaključak I., Sanele Prašović Gadžo - Zadužuje se Vlada FBiH da gospodarskom sektoru sugerira ograničavanje cijena prehrambenih artikala i lijekova, nakon dodatne prozivke predsjedatelja nije usvojen (47 glasova za, jedan glas protiv i 22 suzdržana glasa).

Zaključak II., Sanele Prašović Gadžo - Zadužuje se Vlada FBiH da koordinirano s kantonalnim vladama donese Odluku o ograničavanju rada i kretanja u trajanju od najmanje 15 dana na teritoriju cijele Federacije Bosne i Hercegovine, nije usvojen (15 glasova za, osam glasova protiv i 32 suzdržana glasa).

O zaključku III., zastupnica Prašović Gadžo nije tražila očitovanje.

Zaključak IV., Sanele Prašović Gadžo - Zadužuje se FUCZ da se odmah i bez odlaganja angažiraju u pomoći stanovništvu, prije svega svoju pomoć trebaju pružiti građanima koji se obraćaju zdravstvenim ustanovama i satima čekaju u redovima na prijam u domovima zdravlja i bolnicama-nije usvojen (22 glasa za, jedan glas protiv i 30 suzdržanih glasova).

Zaključak V. Sanele Prašović Gadžo - Zadužuje se Zastupnički dom Parlamenta FBiH da svim uposlenim i zastupnicima počev od 01.04.2O21. umanji sva novčanja primanja u iznosu od 20%, nije usvojen (24 glasa za, bez glasova protiv i 30 suzdržanih glasova).

Zaključak Hajrudina Žilića - Zastupnički dom Parlamenta FBiH formirat će tim (povjerenstvo ili odbor) zastupnika koji će biti zaduženi da se, u koordinaciji sa Vladom BiH i svim institucijama i ustanovama na koje se odnose pojedini zaključci, stara o potpunoj i pravodobnoj implementaciji zaključaka donesenih na 11. izvanrednoj sjednici Zastupničkoga doma, te da blagovremeno (na svakoj narednoj sjednici) izvješćuje Dom o stupnju realizacije istih. Povjerenstvo će brojati pet članova i sačinjavaće je predsjednici ili zamjenici predsjednika sljedećih radnih tijela: Zakonodavno-pravnog povjerenstva, Povjerenstva za sigurnost, Povjerenstva za informiranje, Odbora za rad i socijalnu zaštitu i Odbora za zdravstvo. Radom povjerenstva predsjedavat će predsjednik Zakonodavno-pravnog povjerenstva, nije usvojen (24 glasa za, četiri glasa protivi 30 suzdržanih glasova).

Goran Akšamija predložio je zaključak. Nakon dodatne prozivke predsjedatelja, s 52 glasa za, bez glasova protiv i 15 suzdržanih glasova, usvojen je sljedeći:

Z A K LJ U Č A K

Zadužuju se Vlada FBiH, Federalno ministarstvo zdravstva i Federalno ministarstvo financija da osiguraju potrebita dodatna financijska sredstva (rebalans-proračunska rezerva ili na drugi način) u roku do 30 dana za žurnu nabavu daljnjih 500.000 doza cjepiva za Covid-19 u cilju kontinuirane imunizacije stanovništva Federacije BiH.

Nihad Čolpa predložio je zaključke - Parlament FBiH zahtijeva od Vlade FBiH da u roku od 72 sata dostavi informacije što je urađeno u pripremi za realiziranje plana imunizacije protiv virusa Covid - 19 u FBiH, nije usvojen (19 glasova za, četiri glasa protiv i 31 suzdržani glas).

Eldin Vrače predložio je pet zaključaka.

Zaključak I., Eldina Vrače - Nalaže se Vladi FBiH prestanak financiranja političkih financiranja za 2,3 i 4-ti kvartal 2021. godine, te da ista sredstava iskoristi za nabavu cjepiva, nije usvojen (20 glasova za, jedan glas protiv i 31 suzdržani glas).

Zaključak II., Eldina Vrače - Nalaže se Vladi FBiH da u roku od sedam dana dostavi novi Zakon o ublažavanju ekonomskih posljedica uzrokovanih pandemijom prije bilo kakvog proglašenja lockdown-a., nije usvojen (26 glasova za, dva glasa protiv i 33 suzdržana glasa).

O zaključku III., Eldina Vrače nije se očitovalo.

Zaključak IV., Eldina Vrače - Zastupnički dom Parlamenta FBiH odriče se neto plaće za vrijeme trajanja lockdown-a, te da se ista sredstva usmjere na nabavu cjepiva, nije usvojen (20 glasova za, jedan glas protiv i 33 suzdržana glasa).

Zaključak V., Eldina Vrače - Zahtijevamo od svih razina vlasti koordinirani rad i odgovor na pandemiju upravo onakav kakav je bio 2020-te godine, sa razine Bosne i Hercegovine, preko Vijeća ministara, Vlade FBiH i RS i svih 10 kantona i uspostava koordinacijskog tima i imenovanje predsjednika koordinacijskogtima, nije usvojen (21 glas za, dva glasa protiv i 33 suzdržana glasa).

Predsjedatelj je zaključio rad 11. izvanredne sjednice u 20.29.

Transkript i prijepis transkripta sjednice čine sastavni dio Zapisnika.

TAJNIK PREDSJEDATELJ

ZASTUPNIČKOGA DOMA ZASTUPNIČKOGA DOMA

PARLAMENTA FEDERACIJE BIH PARLAMENTA FEDERACIJE BIH

Ivan Miličević Mirsad Zaimović